
ΠΑΝΕΠΙΣΤΗΜΙΟ ΑΙΓΑΙΟΥ
ΣΧΟΛΗ ΑΝΘΡΩΠΙΣΤΙΚΩΝ ΕΠΙΣΤΗΜΩΝ
Τμήμα Μεσογειακών Σπουδών

ΠΑΡΑΤΑΣΗ
ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΘΕΣΕΩΝ ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ
ΑΚΑΔΗΜΑΪΚΟΥ ΕΤΟΥΣ 2015-16

ΠΕΡΙΛΗΨΗ ΠΡΟΣΚΛΗΣΗΣ

Το Πρόγραμμα Μεταπτυχιακών Σπουδών (Π.Μ.Σ.) «ΔΙΑΚΥΒΕΡΝΗΣΗ, ΑΝΑΠΤΥΞΗ ΚΑΙ ΑΣΦΑΛΕΙΑ ΣΤΗ ΜΕΣΟΓΕΙΟ» του Τμήματος Μεσογειακών Σπουδών του Πανεπιστημίου Αιγαίου προσκαλεί κάθε ενδιαφερόμενο/η να υποβάλει αίτηση υποψηφιότητας για την παρακολούθηση του νέου κύκλου σπουδών 2015-2016 που οδηγεί στην απόκτηση Μεταπτυχιακού Τίτλου Ειδίκευσης. Αντικείμενο του Προγράμματος είναι η εκπαίδευση, η παραγωγή και η μετάδοση γνώσεων, εμπειρίας και μεθοδολογικών εργαλείων ανάλυσης της σύνθετης πολιτικής, κοινωνικής, οικονομικής και γεωπολιτικής πραγματικότητας του ευρύτερου μεσογειακού χώρου στους συμμετέχοντες στο μεταπτυχιακό πρόγραμμα. Το εν λόγω ΠΜΣ είναι διάρκειας τριών (3) εξαμήνων και απαιτεί πλήρη παρακολούθηση. Οι ενδιαφερόμενοι/ες καλούνται να υποβάλουν την ηλεκτρονική Αίτηση για ένταξη στο Π.Μ.Σ. έως τις 25 Σεπτεμβρίου 2015. Γίνονται δεκτοί πτυχιούχοι Πανεπιστημίων της ημεδαπής και ομοταγών αναγνωρισμένων ιδρυμάτων της αλλοδαπής, καθώς και πτυχιούχοι Τμημάτων ΤΕΙ συναφούς γνωστικού αντικειμένου. Τα δίδακτρα ανέρχονται στο ποσό των 2.800€. 
Η αίτηση για υποβολή υποψηφιότητας για φοίτηση στο Π.Μ.Σ. υποβάλλεται αποκλειστικά ηλεκτρονικά μέσω του συστήματος «Ναυτίλος» του Πανεπιστημίου Αιγαίου. Η διεύθυνση του «Ναυτίλος» είναι: https://nautilus.aegean.gr/index.php.
Οι ενδιαφερόμενοι μπορούν να αποκτήσουν πρόσβαση στο πλήρες κείμενο της πρόκλησης μέσω των ιστοσελίδων http://www.rhodes.aegean.gr και http://www.dms.aegean.gr. και για περισσότερες πληροφορίες όπως απευθυνθούν στην Γραμματεία του Π.Μ.Σ., κα. Αθηνά Λιόλιου, τηλ. επικοινωνίας 2241099318, 2241099321, 6944595966 e-mail: Rhodes_pms_gov@aegean.gr.


Ο Διευθυντής του Π.Μ.Σ. 

